Source: https://politeia.org.ro/stiri-revista-presei/revista-presei-18-iulie/62050/
Timestamp: 2019-12-06 21:41:53+00:00

Document:
Revista Presei – 18 iulie. “Aceasta remaniere nu exista.” | PoliteiaWorld
Home » Stiri / Revista Presei	» Revista Presei – 18 iulie. “Aceasta remaniere nu exista.”
Revista Presei – 18 iulie. “Aceasta remaniere nu exista.”
18/07/2019 Autor desy.demeter Categorii: Stiri / Revista Presei
Buna dimineata intr-o zi de joi, 18 iulie! După ploi și temperaturi scăzute, Administrația Națională de Meteorologie(ANM) anunță că vremea va reveni la caracteristicile sale normale pentru această perioadă. Temperaturile vor continua să crească treptat în următoarele zile. Cerul va fi variabil și vor exista ploi slabe, de scurtă durată pe arii restrânse. Vântul va sufla cu o putere moderată în Dobrogea și va fi slab în celelalte zone. Maximele vor fi cuprinse între 24 și 32 de grade Celsius, iar minimele între 10 și 21 de grade Celsius. In București. Meteo 18 iulie 2019. In prima parte a zilei, bucureștenii se vor bucura de 20 de grade Celsius. Temperaturile vor crește pe parcursul zilei. La ora 12:00, termometrele vor înregistra 28 de grade Celsius, cu șanse mici de precipitații. Odată cu venirea nopții, temperaturile ajung la 18 grade Celsius.
Judecatorul Cristi Danilet, despre pozitia PSD fata de rapoartele GRECO: Este inacceptabil! Recomandarile GRECO sunt emise de experti ai Consiliului Europei, organism eminamente politic, prin urmare nu magistratii sunt cei care trebuie sa fie de acord cu aplicarea lor, subliniaza judecatorul Cristi Danilet, fost membru al CSM, contrazicand astfel pozitia exprimata de liderii PSD. Reamintim ca social-democratii au declarat ca nu vor face nimic pentru implementarea recomandarilor din rapoartele GRECO pana cand magistratii nu ajung la un consens asupra lor. Mai exact, ministrul Justitiei, Ana Birchall, le-a cerut, marti, asociatiilor de magistrati sa isi spuna punctul de vedere cu privire la rapoartele GRECO. “Este un lucru inacceptabil si va si spun de ce”, a declarat judecatorul Cristi Danilet la solicitarea RFI Romania. “Aceste recomandari ale GRECO provin din partea unui organism de experti din cadrul Consiliului Europei. Consiliul Europei este un organism politic din care si Romania face parte si care functioneaza dupa anumite reguli. Aceste reguli nu sunt facultative. In orice caz, nu magistratii trebuie sa isi dea cu parerea, sa fie de acord cu aplicarea acestor reguli”, a explicat magistratul. In plus, judecatorul a amintit ca “in urma cu un an, toate instantele si parchetele din Romania si-au exprimat deja vointa in legatura cu aceasta sectie speciala, pe care Parlamentul a inventat-o in Romania”. Integral: http://www.ziare.com
Exclusiv De ce nu renunta GRECO la a cere autoritatilor romane desfiintarea Sectiei Speciale. Coruptia ucide – Interviu cu secretarul executiv al GRECO GRECO nu va renunta la cererea ca autoritatile de la Bucuresti sa desfiinteze Sectia Speciala condusa de Adina Florea, iar recomandarile nu sunt optionale, ci obligatorii si se poate ajunge chiar la sanctiuni, o spune raspicat Gianluca Esposito, secretarul executiv al GRECO. Intr-un interviu acordat Ziare.com, acesta spune insa ca e incurajat de raspunsul ministrului roman al Justitiei. GRECO insista, in raportul privind Justitia din Romania, ca Sectia pentru Investigarea Infractiunilor din Justitie, condusa de Adina Florea, sa fie desfiintata. Aceasta solicitare apare expres si este argumentata pe larg in raportul care monitorizeaza felul in care au fost urmate de autoritatile romane recomandarile din Raportul Ad hoc (Regula 34). Ultimul raport GRECO sustine ca problemele legate de coruptie tind sa fie subestimate in tarile membre. Ce inseamna acest lucru? Spre exemplu, de ce este perceptia asupra unui nivel redus al coruptiei atat de inselatoare in democratiile occidentale? Este important sa comparam indicii de perceptie in tarile membre cu masurile pe care tarile le iau efectiv in scopul prevenirii coruptiei, sau nu le iau, deoarece aceste doua valori nu coincid neaparat. Exista tari cu indici de perceptie foarte ridicati, dar care sunt totusi in proceduri de neconformitate ale GRECO. De ce se intampla asta? Pentru ca unele tari, din nefericire, au tendinta de a considera ca nu e nevoie de masuri de preventie, e suficienta increderea. Noi credem ca increderea in institutii este un lucru bun, dar masurile de prevenire sunt si mai bune. Aceste masuri ofera o plasa de siguranta pentru a preveni orice caz particular in care este implicat un oficial, pentru a preveni coruptia inainte ca aceasta sa se raspandeasca. Nu se va putea stopa in totalitate fenomenul coruptiei, dar se pot limita foarte mult oportunitatile pentru aparitia ei, daca sunt luate masurile necesare. Noi asta dorim sa obtinem, ca aceste masuri preventive sa fie aplicate, indiferent de locul pe care o tara il ocupa in raport cu indicii de perceptie…..Asadar, primul raspuns este ca regulile pe care le avem nu sunt reguli inventate la un moment dat de vreun functionar si atat. In al doilea rand, pentru a fi mai riguros din punct de vedere juridic, regulile si procedurile noastre sunt foarte limpezi si ele spun ca statele membre sunt obligate sa implementeze recomandarile si asta, subliniez, in intervalul de timp care este indicat….Noi ne mentinem pozitia, iar aceasta este una foarte clara: aceasta sectie trebuie sa fie desfiintata. GRECO a exprimat deja asta foarte limpede, nu se poate spune mai clar de atat. Recomandarea exista, iar noi vom monitoriza implementarea ei. Integral: http://www.ziare.com
Deputatul “mitralieră”: Secția de anchetare a magistraților trebuie consolidată. Dacă Birchall dorește altceva, va pleca și cariera ei politică se va încheia Deputatul PSD Cătălin Rădulescu, autor al mai multor modificări controversate ale legislației penale și unul dintre social-democrații care au cerut insistent Ordonanță de Urgență pentru amnistie și grațiere, spune că Secția de anchetare a magistraților trebuie consolidată, iar dacă ministrul Justiției, Ana Birchall, va susține desființarea acestei structuri, așa cum a cerut GRECO, “va pleca și cariera ei politică se va încheia”. Deputatul “mitralieră” vorbește și despre impozitarea pensiilor de serviciu, spunând că ar fi “o eroare gravă”, iar Guvernul și-ar “pune în cap” chiar și magistrații care au susținut toate modificările legilor justiției, inclusiv Secția specială. Deputatul “mitralieră” susține că Secția pentru investigarea infracțiunilor din justiție “trebuie să fie consolidată și transformată în direcție, așa cum sunt DNA și DIICOT, fiind singura redută pentru respectarea drepturilor și libertăților românilor și împotriva abuzurilor din justiție ale magistraților”. El spune că va fi “împotriva oricărui membru PSD care va dori altceva, iar dacă colega Birchall dorește altceva va pleca și cariera ei politică se va încheia”.Integral: https://www.hotnews.ro
Curtea Constituțională a transmis Parlamentului decizia prin care a validat referendumul pe justiție Curtea Constituțională a transmis miercuri Camerei Deputaților și Senatului hotărârea prin care a validat rezultatele referendumului pe justiție organizat în 26 mai, odată cu alegerile europarlamentare. “Curtea Constituţională a României a transmis, miercuri, 17 iulie 2019, Camerei Deputaţilor şi Senatului Hotărârea nr.2 din 27 iunie 2019 referitoare la respectarea procedurii pentru organizarea şi desfăşurarea referendumului naţional din data de 26 mai 2019 şi la confirmarea rezultatelor acestuia”, a anunțat CCR, printr-un comunicat de presă. Potrivit legii, înaintea publicării în Monitorul Oficial hotărârea Curții Constituționale se prezintă Camerei Deputaților și Senatului, întrunite în ședință comună. În 27 iunie, Curtea Constituţională a validat referendumul pe justiţie şi a respins cele cinci contestaţii. Joi, Curtea Constituțională va dezbate propunerea legislativă a PNL și USR care vizează revizuirea Constituției, precum și inițiativa legislativă a PSD-ALDE care prevede tot revizuirea Legii fundamentale. Integral: https://www.hotnews.ro
CSM avertizeaza Guvernul sa nu se atinga de pensiile magistratilor si-l ameninta cu CCR Pensia de serviciu a magistratilor este o componenta a independentei justitiei, iar daca acestea vor fi afectate, CSM va sesiza organismele internationale si Curtea Constitutionale cu un conflict juridic de natura constitutionala. Aceasta este pozitia CSM dupa ce in spatiul public au aparut informatii privind propunerea ministrului Finantelor Publice, in sensul adoptarii de masuri de natura a afecta pensiile magistratilor.”In majoritatea statelor este instituita obligatia constitutionala de a garanta judecatorilor si procurorilor, la incetarea functiei, plata unei pensii al carei nivel sa fie cat mai apropiat posibil de nivelul ultimei remuneratii, in acord cu jurisprudenta europeana in materie. In jurisprudenta Curtii Constitutionale a Romaniei, cu referire si la decizii ale instantelor similare din alte state ale Uniunii Europene, s-a statuat constant si fara echivoc ca eliminarea pensiilor de serviciu ale magistratilor contravine principiului independentei Justitiei, fiind o masura neconstitutionala, dat fiind statutul special al acestei categorii profesionale”, arata CSM, intr-un comunicat de presa remis Ziare.com. Potrivit CSM, in acelasi sens, contravin principiului independentei Justitiei si masurile echivalente, precum cele preconizate, “care in fapt ar diminua beneficiul si cuantumul pensiilor magistratilor, reprezentand o eliminare mascata a acestora.”Garantarea existentei, stabilitatii si cuantumului pensiei magistratilor este un corolar al dispozitiilor legislative speciale privind statutul magistratilor, inclusiv al celor care instituie incompatibilitati si interdictii pe care legea le stabileste in sarcina acestei categorii profesionale pe tot parcursul carierei, mai precizeaza CSM. CSM subliniaza ca, potrivit art. 125 si art. 132 din Constitutia Romaniei, functia de magistrat este incompatibila cu orice alta functie publica sau privata, cu exceptia functiilor didactice din invatamantul superior. Integral: http://www.ziare.com
Câte pensii speciale sunt în România și cât s-a plătit pentru ele anul trecut Peste 9 miliarde de lei au fost bugetați anul trecut pentru plata pensiilor speciale, din care peste 8 miliarde pentru plata pensiilor militare de stat și 1 miliard a pensiilor de serviciu. În total, în România se plătesc, anual, aproape 160.000 de pensii speciale. Ministrul Finanțelor, Eugen Teodorovici, a anunțat luni că vrea să introducă o „taxă de solidaritate” pentru pensiile speciale mai mari de 10.000 de lei. „Minunea” a ținut doar o zi, pentru că Teodorovici a revenit marți, într-o declarație pentru HotNews.ro, precizând că vizate sunt nu doar pensiile speciale, ci toate pensiile, și nici plafonul nu mai este sigur cel de 10.000 de lei. „Taxa de solidaritate” anunțată de ministrul de Finanțe, vine în contextul în care într-o întâlnire cu colegii de partid a recunoscut că are o gaură în buget de 7 miliarde de lei. Din taxarea pensiilor speciale, într-o variantă teoretică și optimistă pentru Finanțe, s-ar strânge aproape jumătate din sumă. Până acum însă ministrul nu a prezentat nicio estimare oficială. În categoria pensiilor speciale sunt incadrate, generic, pensiile militare și pensiile de serviciu. De pensii militare beneficiază cei care au fost încadrați la MApN, MAI și SRI. De pensii de serviciu beneficiază cei care au fost: procurori, judecatori; personal aeronautic; personal auxiliar în instanțe judecătorești și parchete; funcționari publici parlamentari; diplomați; auditori publici externi ai Curții de Conturi; deputați și senatori. Potrivit unui răspuns primit în octombrie anul trecut la o interpelare a deputatei PNL Mara Calista, Ministerul Finanțelor a informat că prin legea bugetului de stat s-au alocat pentru anul 2018 circa 9,096 miliarde de lei, din care circa 8,096 miliarde pentru pensiile militare de stat și 1 miliard pentru pensiile de serviciu. Pensiile speciale se plătesc din bugetele MAI, MApN și SRI (pensiile militare), Ministerului Muncii (pensiile de serviciu) și Parlamentului (indemnizațiile senatorilor și deputaților). La aceeași interpelare a răspuns și MAI care a precizat că în anul 2018 numărul beneficiarilor de pensie militară de stat a fost de 83.076, cuantumul brut suportat de bugetul de stat fiind de 2,79 de miliarde de lei. Din date neoficiale, puțin peste 1.200 de pensii din MAI depășesc 10.000 de lei. MApN precizează și el că suma de la buget destinată plății pensiilor a fost de 3,589 miliarde fără a preciza numărul beneficiarilor. Ultimele date disponibile, la nivelul anului 2016, menționau un număr de circa 75.000 de beneficiari. Din aceleași date, SRI avea în jur de 9.400 de pensionari. Integral: https://www.hotnews.ro
Kovesi, sustinuta cu fermitate in PE: Premierul Finlandei sa obtina cat mai rapid confirmarea la sefia Parchetului European Premierul Finlandei, tara care a preluat de la Romania presedintia rotativa a Consiliului Uniunii Europene, este presat pe mai multe voci din Parlamentul European sa obtina cat mai rapid confirmarea numirii Laurei Codruta Kovesi in functia de procuror-sef al Parchetului European. Deputatul european Siegfried Muresan (PNL) este cel care i-a solicitat oficial, miercuri, in numele grupului PPE, premierului Finlandei, Antti Rinne, sa faca tot posibilul ca “numirea sa fie confirmata cat mai rapid in timpul Presedintiei finlandeze a institutiei”, presedintie care a inceput de la 1 iulie, se arata intr-un comunicat remis Ziare.com.Grupul PPE este cel mai mare din Parlamentul European, fiind castigatorul alegerilor din 26 mai, iar solicitarea a venit in contextul in care premierul Antti Rinne a participat miercuri la dezbaterea organizata in Parlamentul European cu ocazia prezentarii Programului de activitati al Presedintiei finlandeze a Consiliului UE.”Noi, Parlamentul European, am audiat 3 candidati, am avut doua randuri de voturi, in Comisia pentru control bugetar si in Comisia pentru libertati civile si am decis ca procurorul din partea Romaniei, doamna Laura-Codruta Kovesi, este cel mai bine pregatit procuror pentru aceasta pozitie. Acest lucru a fost confirmat si de comitetul de 12 experti independenti si, de aceea, va cer, domnule prim-ministru, ca si Consiliul UE sa confirme numirea primului procuror-sef european in persoana doamnei Laura-Codruta Kovesi. Este urgent si important pentru ca cetatenii europeni se asteapta sa combatem decisiv frauda cu fonduri europene in Europa“, a declarat miercuri deputatul european Siegfried Muresan. O solicitare similara a adresat, marti, presedintiei finlandeze a Consiliului UE si deputatul european Dragos Tudorache (PLUS), in numele grupului politic Renew Europe. Integral: http://www.ziare.com
Ce legătură are scandalul uriaș de la CCR pe codurile penale cu ieșirea PSD de la guvernare Curtea Constituţională a amânat pentru 29 iulie deciziile pe Codul Penal şi Codul de Procedură Penală în urma sesizărilor de neconstituţionalitate depuse de opoziţie şi de preşedintele Klaus Iohannis. Miza este una mare, spun surse politice, pentru că are legătură inclusiv cu rămânerea PSD la guvernare. Baronii care până acum s-au opus ieșirii PSD de la guvernare s-ar fi declarat dispuși să provoace în toamnă căderea Guvernului Dăncilă, dar după ce vor fi siguri că au fost adoptate codurile în forma care îi scapă de problemele penale. PSD stă pe un butoi cu pulbere. Mai mulţi baroni locali din PSD s-ar fi arătat dispuși să sprijine o revoltă anti-Viorica Dăncilă, astfel încât aceasta să nu poată candida la prezidențiale, dinamitând șansele partidului de a intra în al doilea tur al alegerilor și, implicit, înlocuirea sa din fruntea partidului. Dar aceștia condiționează implicarea într-o astfel de mișcare de ieșirea codurilor penale de la CCR sau ulterior, din Parlament, în varianta dorită de ei, care i-ar scăpa de problemele penale. Reducerea termenelor de prescripţie, precum şi alte modificări din CP şi CPP le rezolvă problemele, iar cei care o contestă acum pe Viorica Dăncilă ar putea cere și susține ieşirea de la guvernare odată ce se vor vedea „cu sacii în căruţă”.Surse din partid spun că miza baronilor ţine de eventuala întoarcere a Codurilor în Parlament, iar dacă ar porni acum o revoltă în PSD aceasta ar putea pune în pericol majoritatea necesară pentru adoptarea modificărilor dorite, motiv pentru care revoluţia anti-Dăncilă este amânată. Conform unor surse, ar fi existat deja discuţii în acest sens, fiind mai mulţi lideri pregătiţi să se ridice împotriva actualui preşedinte PSD în momentul în care îşi vor vedea rezolvate problemele cu justiţia. Ar fi vorba de foştii apropiaţi ai lui Liviu Dragnea, în frunte cu fostul ministru al Muncii, Lia Olguţa Vasilescu, baronul din Neamţ, Ionel Arsene sau cei mai apropiaţi colaboratori ai fostului preşedinte PSD, Codrin Ştefănescu şi Cătălin Rădulescu. Totul depinde de decizia CCR, pentru că dacă CCR declară neconstituţionale codurile, acestea se întorc în Parlament unde vor fi reluate dezbaterile, iar PSD ar nevoie de toţi parlamentarii din coaliţie, iar un eventual conflict deschis cu Viorica Dăncilă ar putea duce la pierderea majorităţii. Integral: https://www.digi24.ro
Aceasta remaniere nu exista Vin alegerile. Voda are nevoie de un Motoc. Cu cat mai mic scorul in sondaje, cu atat mai mare Motocul. Cu cat mai disperat voda, cu atat mai mici sansele de a capta credibilitate. Exista un celebru tablou de Rene Magritte care defineste destul de bine ceea ce se intampla acum in coalitia de guvernamant de la Bucuresti: aceasta nu este o remaniere. Exista si o celebra replica din literatura romana care se potriveste: aceasta remaniere nu exista. In cei doar doi ani si jumatate de cand a preluat puterea, actuala majoritate din Romania a schimbat trei premieri si vreo 70 de ministri. Niciuna dintre aceste schimbari nu a fost, de fapt, gandita in sensul optimizarii administrative. Daca ar fi fost asa, Orlando Teodorovici ar fi parasit demult functia de ministru al Finantelor, mai exact, imediat dupa prima din multele masuri absurde care, odata propuse, au bulversat mediul economic inainte de a fi retrase ca fiind toxice (TVA splitat, accize la carburanti, trecerea contributiilor sau ordonanta 114, ca sa dam trei exemple) . Sau, cel putin, dupa ce s-a adresat unor interlocutori, de la inaltimea mandatului, cu expresii golanesti de genul “mai, papitoi” sau “te-au facut la nevoie si sigur le pare rau”. Sau, acum recent de tot, cand a fost dovedit de Comisia Europeana ca a mintit cu deficitul de 3%. Sau, de ce nu?, in momentul in care s-a aflat ca se afla in solda unei structuri financiare conduse de la Kremlin prin parghiile post-KGB. Daca ar fi fost asa, ministrul Tudorel Toader, profesor de drept constitutional, ar fi trebuit sa zboare din Guvern nu cand s-a saturat Liviu Dragnea sa tot astepte gratierea, ci dupa ce Curtea Constitutionala a respins pentru prima data o modificare adusa Legilor Justitiei pe motiv ca nu respecta Legea Fundamentala. Daca ar fi fost asa, ministrul Transporturilor, Razvan Cuc, nu ar mai fi fost reciclat dintr-o epava fara performante manageriale intr-o masina de rupt contracte in direct si in prime-time. Si ar fi plecat singur, nu s-ar fi lasat implicat intr-un accident rutier pentru a nu ajunge la sedinta de partid la care ar fi trebuit sa i se puna demisia in fata. Daca ar fi fost asa, ministrul Energiei, Anton Anton, nu ar fi ajuns sa demisioneze, pentru ca in domeniul sau au fost ratate toate proiectele posibile, in acest mandat – ci mult mai devreme, atunci cand s-a rastit la primul jurnalist care i-a pus la indoiala calitatile de ministru. Eventual, atunci cand a fost de acord ca tot profitul alocat investitiilor in modernizarea infrastructurii energetice sa fie furat companiilor si pus in pusculita cu pomeni electorale a coalitiei PSD-ALDE. Daca ar fi fost asa, Natalia Intotero nu ar fi avut ce sa mai caute in fruntea Ministerului pentru Romanii de Pretutindeni, dupa ce n-a fost in stare sa ofere echipei guvernamentale din care face parte o proiectie realista a numarului concetatenilor sai, care traiesc in afara granitelor tarii si trimit in tara bani care practic tin bugetul national pe linia de plutire. Daca ar fi fost asa, Teodor Melescanu n-ar mai fi fost reactivat de formatiunea politica pe langa care s-a adapostit in ultima vreme – nimic altceva decat un PSD sub acoperire, un mini-PSD pentru cei carora le este rusine sa voteze direct cu PSD; si, in orice caz, ar fi plecat de la minister intr-unul din desele momente in care coalitia politica din care face parte a dinamitat reprezentarea Romaniei in lume. Daca ar fi fost asa, Carmen Dan pleca la Videle din dupa-amiaza zilei in care nu a stiut sa raspunda intrebarilor puse de Opozitie in comisia parlamentara care a audiat-o, in spatele usilor inchise, inainte de a fi instalata ministru peste Interne. Despre 10 august nici nu mai povestim, ca iar se inflameaza trolii fideli analistului politic Mugur Ciuvica, cel care se tot intreaba retoric “dar ce s-a intamplat asa groaznic pe 10 august?”. Integral: http://www.ziare.com
Ce probleme ar trebui să rezolve ANAF ca să nu mai fie atât de înjurată de români Ministrul Finanțelor Eugen Teodorovici e într-o campanie continuă de îndulcit inimile românilor supărați pe ANAF, numai că nu face mai nimic din ce ar trebui să facă. Amnistie fiscală, restructurare financiară și, mai nou, taxa de solidaritate pentru pensiile mari, cam astea sunt „veștile bune” ale lui Teodorovici. Noi am identificat însă alte probleme, mai importante, ale ANAF care-ți fac viața de contribuabil imposibilă în România: un site nefuncțional, un sistem informatic învechit, subiectivism în executarea silită a rău-platnicilor și altele. Să le luăm pe rând. Au mai rămas doar două săptămâni până la 31 iulie, termenul-limită pentru depunerea declarației unice privind impozitul pe venit și contribuțiile sociale datorate de persoanele fizice. E primul an în care depunerea declarației se poate face exclusiv online. În teorie e o măsură bună, menită să elimine eternele cozi de la ghișeele fiscului. În practică însă, lucrurile lasă de dorit. Tentativa ANAF-ului de a se digitaliza e similară cu cea a altor instituții din aparatul birocratic de stat de a mima reforma: vor să pretindă că intră în rând cu lumea civilizată, dar se prezintă la întâlnire cu haina ruptă în coate. Site-ul ANAF mai mult te încurcă decât te ajută. Site-ul instituției arată ca și când ar fi fost realizat de un student mediocru din anul 2 la Informatică, dar asta nu-i nimic când te lovești de celelalte probleme. Cea mai mare ar fi că, în pofida structurii aparent simpliste a paginii principale, informațiile relevante pentru nevoile specifice ale contribuabilului sunt greu de găsit. Odată ce începi să cauți lucrul de care ai nevoie, intri într-un labirint de meniuri către informații care nu te interesează și explicații care mai mult te bagă în ceață. Poate cel mai edificator e faptul că declarația unică nu o încarci din mult-trâmbițatul Spațiu Privat Virtual, ci în altă locație de pe site. ANAF a reușit astfel performanța să transpună trimisul la alt ghișeu în online. Nu-i puțin lucru. În plus, nu lipsesc nici erorile care te lasă cu ochii în soare sau căderile ocazionale ale site-ului. Într-o mostră de umor involuntar, ANAF a trimis în SPV un mesaj în care a avertizat utilizatorii să nu lase depunerea declarației pe ultimele zile, că e foarte probabil să cadă serverul. Problemele cu site-ul și depunerea online a declarației unice sunt emblematice pentru fiscul românesc, pentru că arată cât de puțin respect are instituția față de contribuabili.Replica din sediul ANAF care-ți ridică tensiunea: „Nu merge serverul”….Contestațiile contribuabililor sunt soluționate tot de ANAF, deși chiar Guvernul recunoaște că nu e ok….Criteriile după care ANAF ajunge să execute silit rău-platnicii sunt în continuare necunoscute….ANAF se judecă cu tine chiar dacă știe că nu are dreptate . Aproape oricine a avut un PFA sau a încasat venituri de altă natură decât cea salarială are povestea sa cu ANAF. Emblematic mi se pare cazul unei doamne din județul Timiș, care s-a trezit cu conturile blocate pentru o datorie simbolică, veche de zece ani, deși termenul de prescripție fiscală fusese depășit….ANAF joacă politic deși ar trebui să se ocupe doar de banii statului . Aproape orice instituție a statului român are șefi numiți politic, iar ANAF nu face excepție. Acum, mai mult ca oricând, guvernarea PSD-ALDE a transformat fiscul într-o măciucă cu care să încerce să bage frica în presă și dea în cap celor care critică puterea. Descinderea agenților fiscali în redacția celor de la Rise Project, tocmai în ziua când anunțaseră publicarea unei noi investigații despre Liviu Dragnea, a fost un act de intimidare atât de străveziu încât până și un fost șef al ANAF a ieșit să spună că a fost ilegal controlul. Integral: https://www.hotnews.ro
OECD: Românii din Diaspora au cel puțin 630.000 de copii născuți în străinătate. În Marea Britanie, numărul nașterilor româncelor s-a triplat în 5 ani O “estimare conservatoare” arată că sunt cel puțin 630 000 de descendenți de emigranți români, potrivit Raportului OECD “Talent Abroad: A Review of Romanian Emigrants”. Descendenții emigranților români includ persoanele care s-au născut în afara României, dar au avut cel puțin un părinte născut în România.“Din păcate, pe această populație nu există o sursă de date comparabilă la nivel internațional. Multe sondaje nu colectează date despre locul nașterii emigranților, ceea ce face imposibilă estimarea numărului de descendenți născuți din străini. Cu toate acestea, este posibil să se compileze date dintr-o varietate de surse într-un număr limitat de țări OCDE (UE, Italia, Spania, Regatul Unit și Statele Unite) pentru a ajunge la o estimare conservatoare de cel puțin 630 000 de descendenți de emigranți români“, potrivit sursei citate. Numai în 2017, potrivit graficului din publicația citată, numărul nașterilor mamelor românce a urcat la aproape 40.000 în total, în Spania, Italia şi Marea Britanie. Cele mai mari valori rămân în Italia, unde se află şi cea mai mare comunitate de români din țările UE, acolo fiind înregistrate an de an din 2011 încoace circa 16.000 de naşteri. În Spania, numărul naşterilor din mame românce este sub 12.000, în uşoară urcare din 2013. Evoluția cea mai abruptă este în Marea Britanie, unde naşterile româncelor au ajuns de la circa 5.000 în 2012, până la 14.000 în 2017. Aproape o triplare a numărului naşterilor în 5 ani. Informaţia vine în contextul în care anul 2018 a avut, în România, cel mai mic număr înregistrat de naşteri din ultimii cel puţin 50 de ani. În 2014, numărul copiilor născuți de românii plecați în diaspora în țările de destinație a atins aproximativ 125.000 de persoane cu vârste între 15 și 64 de ani. Printre emigranții români care fac parte din a doua generație din Uniunea Europeană, aproape 30.000 de persoane (reprezentând un sfert) au avut ambii părinți născuți în România. În cazul a aproximativ 43.000 de persoane (38%), doar tatăl se născuse în România; în cazul a 42.000 (36%), doar mama s-a născut aici. Dintre aceştia 26% erau în vârstă de la 15 la 24 de ani, în timp ce aproape 90.000 între 25 şi 64 de ani. Datele nu includ persoanele mai tinere de 15 ani. Integral: https://www.edupedu.ro
Stațiunea montană sufocată de mizerie. Focare de infecţie și bătaie de joc pe bani europeni Multe investiții se fac doar pe jumătate în stațiunea turistică de interes național, Bușteni. Canalizarea pleacă din casele oamenilor, dar se varsă în râuri cu efecte devastatoare asupra mediului. Iar stația de colectare selectivă a deșeurilor, care a înghițit zeci de milioane de euro, este inutilă având în vedere că nimeni nu selectează gunoiul. Inspectorul Pro, a văzut cum sunt primiți turiștii, pe Valea Prahovei. Imaginea mizeriei, care sufocă frumusețea munților, este revoltătoare. Delăsare totală, gunoaie peste tot, focare de infecţie, bătaie de joc pe bani europeni şi neasumarea responsabilităţii. Vorbim din păcate despre staţiunea turistică de interes naţional: Buşteni. Una dintre cele mai populare destinaţii de munte de pe Valea Prahovei. Adevărata poartă de intrare în platoul Munţilor Bucegi. Inspectorul Pro a luat la pas oraşul de munte, din Poiana Ţapului şi până-n Valea Cerbului. Şi iată ce a descoperit: dejecţiile din canalizarea celor aproape 9.000 de locuitori sunt deversate direct în râul Prahova. Cristi Achim, consilier local: Bușteniul şi Azuga deversează direct în Prahova. Prahova a fost transformată într-un focar de infecţie. Cristi Achim: ″În primul rând trebuia conectivitate 100% la canalizare şi apă. Nu există.”Potrivit legii, staţiunile turistice sunt obligate să funcţioneze cu sistem de canalizare centralizat. În Buşteni a existat un proiect pe fonduri europene care ar fi trebuit finalizat de acum câţiva ani. S-a împotmolit la jumătate, recunoaşte tot Cristi Achim. S-au introdus ţevile de canalizare, dar nu şi canalul colector. Şi astfel, în loc să ajungă într-o staţie de epurare, mizeria sfârşeşte în râuri. Efectul este devastator pentru mediu. Şi, ca şi cum lipsa canalului colector nu ar fi fost suficientă ca să ţină turiştii departe de zonă, autorităţile locale insistă să iasă în evidenţă şi prin necolectarea gunoiului. Drumul de la telecabina de unde pornesc traseele montane către Jepii Mari şi Mici, Cascada Urlătoarea, Babele şi Sfinxul este mizerabil şi deplorabil…..Nu există departament de turism şi toalete publice. Şi nici autorităţi în primărie cu care să discutăm despre aceste neajunsuri. Integral: https://stirileprotv.ro
O publicaţie a primit 10.000 de borduri ca să scrie de bine despre Primăria Sector 3 Credeați că știrile alea de bine de pe la Digi24 despre minunile din sectorul 3 sunt gratis? Nici pe departe. Primăria a început deja să plătească advertorialele și materialele publicitare date la fiecare cinci minute de trustul Digi. Chiar în această dimineață două camioane cu remorcă au adus prima tranșă la sediul redacției, respectiv 10.000 de borduri nou-nouțe. Recepția mărfii a fost făcută de Cosmin Prepliceanu, care are mâinile suficient de mari încât poate să ridice o bordură de jos de unul singur. O mare parte din borduri au fost puse deoparte, pentru când vine patronul Teszari în țară și are nevoie de aranjat un drum până la vilă, iar restul au fost împărțite angajaților. Integral: https://www.timesnewroman.ro
12 Raspunsuri la Revista Presei – 18 iulie. “Aceasta remaniere nu exista.”
Tzepelica18/07/2019 at 09:00
Are cineva o explicatie pt. numirea lui Geoana la NATO?
Ceva merite personale/legaturi de care n-am aflat?
stefan6018/07/2019 at 09:56
A fost sustinut de ” sistem” deoarece si conform lui Iliescu ” e un prostanac”.
Pe intelesul boborului , un idiot util sistemului.
Iar noile alegeri prezidentiale au nevoie de aleante inconfesabile , poduri umane intre candidatul cunoscut si cel mai mare partid romanesc impreuna cu filiala plagiatorului.
Se fac jocuri cu bataie lunga. Pe ani de zile.
Si in un viitor nu prea indepartat , sa candidezi la presidentie cu un stadiu de vice la NATO, aduce voturi dar si inchide ochi / urechi.
Exemple contrare :
– Kovesi nu a fost facuta niciodata ” prostanaca ” si ca atare e sapata intens chiar de ” ai nostri”.
Personal si tinand cont de realitatea mioritica , nu prea dau crezare declaratilor care ne asigura ca ajunge pe functia de procuror sef.
– Macovei si conform lui Basescu ( cindva in trecut cind nu era atit de lipit de sticla ) ” nu poate fi cumparata” si a fost parcata ca europarlamentar.
– Generalul Ciuca decorat de francezi cind tot ” ai nostri” il vor zburat din statul major al armatei muribunde.
Vom vedea si care roman, romanca va ocupa un post de comisar european. Cantarind si greutatea fotoliului. Adica influenta RO in comisie.
Ma mir ca Maior nu e promovat si el la ceva org. internationale. Sau au un alt plan cu el.
Controcandidatul lui Geoana la ceva alegeri prezidentiale din viitorul mai indepartat ?
Cine stie ca incurcate sint caile Domnului. 🙂
A A18/07/2019 at 10:00
Geoana a fost min. externe cand Romania a fost acceptata in Nato. In general, a fost foarte activ pro Nato in perioada premergatoare, atat ca ambasador in US cat si ca ministru externe. In rest numai lepse dupa ce s a bagat cu porcii pesede in politica. Bine legat slugarnic fata de Israel, legat secret de Moskva, pupat pualele la multi porci.
stefan6018/07/2019 at 10:20
Daca inginerul Geoana nu era fiul generalului Geoana , pe dracu ajungea el ambasador.
Si Basescu e fiu de general.
A A18/07/2019 at 10:24
Tzepelica18/07/2019 at 10:06
Concluzia mea: daca vrei o sluga perfecta, alege un prostanac. 🙂
A A18/07/2019 at 10:14
Intamplator18/07/2019 at 10:27
Gioana&postul
Poziția este pur politica;și șeful lui și el trebuie sa “mestece vorbe”despre ce decid șefii de stat;atât și nimic mai mult….NATO e o organizație politica și-oricât nu se spune-mai ales militară ;
Cele doua funcții “civile” secretar g ral și adjunct sunt pur politice;nu ei iau decizii,rolul lor e sa “explice deciziile”și-sa recunoaștem- gioana e bun “la explicații”…pe de alta parte e din “ramura estica” a NATO și da bine;citind lista candidaților ,gioana e cel mai calificat…
staefan6018/07/2019 at 11:27
Bineinteles ca e pur politica .
Dar “da bine” cind te intorci in tara cu ceva pretentii politice . Cine mai are pe CV personal asa functie ? 🙂
stefan6018/07/2019 at 11:05
Au disparut dosare de securisti.
A disparut si contractul unicei autostrazi cindva contractate.
Acum dispar si lucrarile de doctorat.
https://m.hotnews.ro/stire/23264272
Sa vad cine zice cu mana pe inima ca nu e un stat mafios , ca e un stat de drept. 🙂
cedric18/07/2019 at 12:38
ca sa nu ne mai punem intrebari , e bine sa ne reamintim pentru ca am uitat prea repede:
https://www.comisarul.ro/articol/lumea-uita-pai-nu-era-iohannis-premierul-candidatu_1009378.html
Cetatean18/07/2019 at 13:00
http://politeia.org.ro/editoriale/mui-cel-mai-bun-comunicator-al-psd/62055/
« Mui…., cel mai bun comunicator al PSD
Revista Presei – 17 iulie. “10 august 2018 a însemnat afirmarea intenţiei partidului-stat de a recurge la forţa armată spre a intimida şi brutaliza. “ »

References: CSM 
 CCR 
 CSM 
 CSM 
 CSM 
 CCR 
 CCR 
 CCR